b"\n_START_ARTICLE_\nBasi\xc3\xb2nim\n_START_PARAGRAPH_\nUn basi\xc3\xb2nim \xc3\xa9s el nom cient\xc3\xadfic sin\xc3\xb2nim utilitzat en nomenclatura bot\xc3\xa0nica per a referir-se a una mateixa esp\xc3\xa8cie._NEWLINE_Per exemple, l'avet roig fou batejat en un principi per Carl von Linn\xc3\xa9 amb el nom de Pinus abies L. Per\xc3\xb2 posteriorment el bot\xc3\xa0nic Karsten el va canviar a Picea abies (L.) H.Karst. Per tant, Pinus abies L. \xc3\xa9s el basi\xc3\xb2nim de Picea abies (L.) H.Karst._NEWLINE_Un basi\xc3\xb2nim no ha de ser necess\xc3\xa0riament el primer nom publicat del t\xc3\xa0xon. Un basi\xc3\xb2nim no pot existir per si sol, sempre ha d'existir en conjunci\xc3\xb3 amb el nom del qual n'\xc3\xa9s basi\xc3\xb2nim."